# **Kilebygda og Solum menighetsråd**

# **ÅRSMELDING 2020**

**1. Menighetsrådets sammensetting:**

Leder: Åse Matre Dalene
Nestleder: Birgitte Hofsten
Sekretær: Cathrine Didriksen

Økonomiansvarlig: Runar Fjeld

Medlemmer: Thor Bjørholdt, Hilde Holtren, Hallvard Ripegutu og Øystein Holtskog.

Varamedlemmer: Else Myhra Tovslid, Jorunn Haavind, Laila Haukedalen Pedersen, Linda Buchanan Welfler og Linde Gisholt.

Fellesrådet: Hallvard Ripegutu med Hilde Holtren som varamedlem.

Ledere av Menighetsutvalgene (KMU og SMU) var i 2020

Kilebygda: Thor Bjørholdt

Solum: Hallvard Ripegutu

**2. Ansatte**

Sokneprest: Øystein Holtskog
Sokneprest: Georg Eichsteller
Organist: Hildegun Haukenæs

Kirketjenere: Guro Øyan Borsodi i Solum kirke

 Ragnhild Sørensen i Kilebygda kirke
Trosopplærer: Eva Langeland
Sekretær: Cathrine Didriksen fram til 01.10.20

Eva Langeland fra 06.10.20

Renholder: Stine Gudem fra 01.06.18

**3. Representanter eksterne virksomheter:**

Kirkens Nødhjelp/Fasteaksjonen: Hallvard Ripegutu og Thor Bjørholdt
Solmyrås Sportskapell: Else Myhra Tovslid og Linde Gisholt
SMK Frivilligsentral: Øystein Holtskog og Linda Welfler

**4. Antall møter/saker**

Det har i 2020 vært avholdt 5 menighetsrådsmøter med 36 saker, 3 arbeidsutvalgsmøter og ett årsmøte. På grunn av pandemien ble årsmøte holdt i høst. Menighetsrådsmøtene holdes vekselsvis i Kilebygda (Skogheim) og i Solum kirkestue. Vi har holdt ett AU digitalt og ett Menighetsråd delvis digitalt for å opprettholde smittevernreglene.

**5. Virksomhetsområder**

5.1 Gudstjenestedeltakelse.

Dette Coronaåret har selvfølgelig preget gudstjenestelivet også. Det var ikke lov å samles til gudstjeneste fra midten av mars til helt siste del av mai. Det har deretter vært sterke begrensninger på antallet som har fått lov til å være tilstede og smittevernsreglene har i stor grad regulert hvordan vi har fått lov å sitte i kirkene. Vi har blitt kjent med registrering, kohorter, spritvask av hender og munnbind. Først var det en meters avstand som ble anbefalt og senere minst to, hvis vi skulle synge. Kirkebenker har blitt stengt av og vi måtte til og med ha påmelding til en del gudstjenester (blant annet til jul). Kvoten på 50 holdt ikke da.

Dette har ført til mange ting: Drive inn gudstjenester i perioden mars til mai. Mange korte gudstjenester/ biter av gudstjenester på Facebook og mange ekstra dåpsgudstjenester. Med max. 50 tilstede så ble det noen ganger både to og tre dåpsgudstjenester på en søndag. Vi hadde også en dåp ute, hjemme i hagen til en familie. I lange perioder har vi ikke fått feire nattverd, og måten vi har måttet gjøre det på er underlig og fremmed.

Året 2021 startet med nye begrensninger og gudstjenestestopp, unntatt dåpsgudstjenester. Max. 10 deltakere legger mange begrensninger, men vi har så vidt fått lov til å starte igjen nå fra 21.2.

5.2 Økonomi

Det samme gjelder for økonomien i dette spesielle året. Det har vært svært få gudstjenester og ikke tillatt å håndtere kontanter i kirken. Slik har inntektene gått betraktelig ned. Det har også utgiftene gjort på grunn av lite aktivitet. Slik er det fortsatt ett overskudd i økonomien.

Vi startet i 2020 med besøk av Tore Gullaksen fra Bispedømmekontoret for inspirasjon om givertjeneste i menigheten. Slik situasjonen er nå velger vi å utsette satsingen i vår menighet noe da vi ønsker å ha noen konkrete aktiviteter som vi ønsker å be om midler til.

**Statistikk (**I parentes, tallene for 2019)

|  |  |  |
| --- | --- | --- |
| **Type** |  | **Deltakere** |
| Gudstjenester |  47 (47) |  1583 (3497) |
| **Herav** |  |  |
| Gudstjenester m/nattverd  ( nattverdgjester) | 10 (15) | 135 (260) |
| Familiegudstjenester | 5 (7) | (379) 776 |
| Gudstjenester for ungdom | 3 (3) | 156 (201) |
| Konfirmasjonsgudstjenester | 5 (5) | 706 (1005) |

**5.4 Kirkelige handlinger**

|  |  |
| --- | --- |
| Døpte  | 31 (37) |
| Konfirmanter | 29 (27) |
| Kirkelige vigsler | 7 (14) |
| Gravferder/jordpåkastelser | 44 (37) |

 **5.5 Dåp og Trosopplæring**

Dåp 24 barn ble døpt i soknet.

Babysang Digitalt fellestiltak i Skien.

1 år etter dåp Minstemann Avlyst, dukketeater lagt ut på Facebook.

2 år etter dåp Kirkerottene Fellestiltak for Solum, Melum og Kilebygda. Fire barn med familie deltok.

3 år etter dåp Kirkesafari Avlyst.

4-års bok 8 barn møtte.

Englefest Avlyst, film med barns tanker om engler lagt ut på Facebook.

Barabbas-samling Avlyst, boka de skulle få ble lagt ut elektronisk på nettsidene.

Petrusdag på Kapitelberget Alle barn fikk brev med link til film fra Kapitelberget.

Prins- og prinsesseball Avlyst, tilbud om å få boka «Fest på slottet», fire barn fikk boka.

6-års bok 5 barn møtte.

Juleverksted i Kilebygda Avlyst.

Påskeverksted i Kilebygda Avlyst.

Tårnagent Avlyst.

Tweens Fellestiltak med Gimsøy og Nenset, fire barn fra våre menigheter deltok.

Lys Våken Avlyst, tilbud om boka «Mysteriet med morgenstjernen», 13 barn fikk den.

Kode B! To barn deltok.

24 Festival Avlyst, kino som erstatning ble også avlyst.

Konfirmasjon 48 inviterte og 29 konfirmanter.

Mange tiltak ble avlyst, og noen av dem fikk ikke noen erstatning. I starten brukte vi litt tid på å finne ut av ting, og noen ble avlyst på så kort varsel at det ikke ble noen erstatning.

I tillegg laget jeg «Påskeegget» som ble lagt ut på påskeaften til barn i alderen 7-12 år.

**5.6 Konfirmantarbeid / konfirmasjon**

Også konfirmantene og konfirmantopplegget har blitt sterkt preget. Musikalen som var i innspurten, ble stoppet, likeledes undervisningen. Og konfirmasjonene ble flyttet til høsten. Vi har måttet velge et helt nytt konfirmantopplegg også for det nye kullet. (16stk.) Det heter» Nøkler til livet», og er laget av KFUM/K. Vi kom senere i gang på høsten og det har blitt mange begrensninger på å møtes fysisk også her.

 Nå i februar er vi heldigvis i gang igjen med å møte konfirmantene fysisk. Jeg har fått med meg Jorunn Haavind som voksenleder for konfirmantene. Vi har nå hver vår gruppe og en del felles. Også for 2021 flyttes konfirmasjonene til høsten og vi håper å kunne ta igjen noe av den tapte undervisningen og opplegget utover våren.

**5.7 Årsrapport for 2020 fra musikkavdelingen**

Kilebygda-Solums faste organist er Hildegun Haukenæs. Hun er ansatt i 80% stilling, og lønnes av Skien kirkelige fellesråd.

Hildegun spiller til alle gudstjenester og kirkelige handlinger, bortsett fra begravelser og vielser som faller på hennes frihelger.

2020 var et merkelig år for musikkavdelingen i og med at det var pandemi. Dette rammet oss fra 12. mars 2020. Blant annet ble konfirmasjonene utsatt til september.

**Solumstrupenes kammerskor** ledes av Hildegun. De startet semesteret tidlig i februar, men blei satt på pause fra 12. mars fram til en utendørs koravslutning i mai. Da hygget vi oss ute på plassen foran kirken med medbrakt mat, campingstoler på rad og rekke i riktig avstand og sang! Det var godt å se hverandre igjen! På høsten startet vi som normalt opp i september, sang på allehelgensdag i Kilebygda og Solum, ble nedstengt i november, men vi hadde en øvelse i desember, og klarte å levere godt fra oss på «Vi synger jula inn» og på festgudstjeneste i Kilebygda 2. juledag. Koret har 14 medlemmer. To av dem er ikke aktive pr dags dato, men kommer forhåpentlig sterkt tilbake etter coronaen.

**JoySing** hadde øvelser fram til 12 mars. Etter det var det vanskelig å drive, for barna kommer fra diverse kohorter, så dessverre har de vært på pause siden da. Vi håper på bedre tider snart… Leder for JoySing er Mette Lien.

**Musikalen** var i vårsemesteret så å si ferdig til bruk, men dessverre måtte den avlyses pga. smittevernsregler. Også i høst blei musikalen satt på pause av samme grunn. Det blei ikke mulig å gjennomføre. Leder for musikalkoret er Hanne Marie Gjærum.

Med påmeldingslister og diverse smittevern blei det arrangert to julemusikkarrangementer i Kilebygda-Solum jula 2020. Det var julekonsert i Kilebygda krk 11. desember med Hildegun, André Kassen (sax) og Nils Henrik Mostraum (kontrabass). 27 mennesker kosa seg med julemusikk den kvelden. Og 13. desember hadde vi et hyggelig «Vi synger jula inn» i Solum kirke med lokalt tilsnitt og diverse lokale aktører der 45 mennesker var tilstede.

 Så får vi håpe at 2021 bringer mere normalitet.

**5.8 Formiddagstreff**

Formiddagstreffene har også blitt betydelig hemmet av alle begrensningene. Vi hadde samling i februar og mars (dagen før alt stengte), sept. og oktober. Turen måtte droppes i år.

Vi håper vi snart igjen kan samles. Det er et viktig møtested.

**5.9 Misjonsavtalen**

Kilebygda og Solum menighet har en løpende misjonsavtale med NMS (Det norske misjonsselskap). Kontaktperson for misjonsavtalen har vært Hallvard Ripegutu.
Spesielt støtter menigheten arbeidet med å bygge opp en menighet i bydelen Mustamäe i Estlands hovedstad Tallinn. NMS har meldt til oss at menigheten i 2020 samlet inn **11998** kroner. Det er i tillegg godskrevet gaver fra faste givere i menigheten **9600** kroner, totalt **21598** kroner. NMS skriver:

«*Takk for at dere i Kilebygda og Solum Menighet har stått sammen med NMS og den verdensvide kirken gjennom året 2020! Til tross for en utfordrende tid, opplever vi et spesielt og godt fellesskap med menigheter verden over. Det er stort*!»

Misjonsbasaren, som var planlagt 12. november måtte avlyses. Isteden ble det organisert en digital innsamling der bidrag kunne bli gitt via vipps eller til bankkonto.

Videre ble menigheten oppfordret til å støtte arbeidet i Mustamäe i byggingen av ny kirke. Vi gleder oss over den nye kirken vi har bygd, sier presten Tiina Klement. Vi håper at den kan gjøres ferdig innvendig og innvies til sommeren, sier Tiina.

Menigheten har også organisert innsamling av tøy, sko, kjøkkenartikler etc. som i samarbeid med andre menigheter har blitt sendt til Estland. Blant annet har våre konfirmanter ryddet i sine garderober og levert mye flott tøy som har gledet og varmet trengende ungdom og familier i Mustamäe. Innsamling av tøy etc. har fortsatt gjennom hele 2020. Vi retter stor takk til alle i vår menighet som har bidratt i innsamlingen.

**5.10 Diakoni og aktiviteter**

Menighetsutvalget i Kilebygda deler ut blomster/sjokolade til alle over 80 i Kilebygda. Vi har intensjoner om å gå innom de eldre slik at det også skapes kontakt og blir et hyggelig førjulsbesøk. Siri Seltveit Danielsen, diakon i Skien prosti, har et stående tilbud til oss om bistand til å utarbeide denne planen, men det hele er utsatt av åpenbare grunner.

**5.11 Menighetsbladet**

****Menighetsbladet for Kilebygda, Solum og Melum har kommet ut med 4 utgaver i 2020. Bladet deles gratis ut til alle husstander i våre menigheter. Bladet distribueres på dugnad takket være et stort korps av frivillige. Vi er takknemlige for at redaktør Morten Flatebø tar ansvar for layout. Vi tror at bladet har en god funksjon.
Redaksjonskomiteen har bestått av: Prestene Øystein og Georg, redaktør, Thor Bjørholt, Kilebygda, Gudmund Kverndalen, Melum og Hallvard Ripegutu, Solum.
Hallvard Ripegutu har vært annonseansvarlig.
Vi takker våre trofaste annonsører, og lesere som gjennom frivillige gaver sikrer driften av bladet. Økonomien har vært god.
Bladets innhold blir også lagt ut på nettet slik at «hele verden» kan lese bladet. Vi finner bladet under [solumkirkene.no](file:///C%3A%5CUsers%5C50laneva2%5CAppData%5CLocal%5CMicrosoft%5CWindows%5CINetCache%5CContent.Outlook%5CDOPDS1W1%5Csolumkirkene.no)

**5.12 Fasteaksjonen 2020/Kirkens Nødhjelp**

Kontaktperson i Kilebygda: Thor Bjørholdt
Kontaktperson i Solum: Hallvard Ripegutu

Menigheten har gjennom mange år samlet inn midler til Fasteaksjonen. Tradisjonelt har mange voksne og konfirmanter gjennomført bøsseinnsamling. Dette kunne ikke gjennomføres i 2020. Alternativet ble en digital innsamling. Via SMS, Facebook og epost ble folk kontaktet og bedt om å støtte fasteaksjonen. Aksjonen hadde også annonsestøtte i aviser og på TV slik at tiltaket var godt kjent.

KN forteller på sine resultatsider at Kilebygda og Solum samlet inn **33.671** kroner, **en** nedgang fra tidligere år, men likevel et godt bidrag. Dette betyr at Kilebygda og Solum Sokn menighet har gitt **rent vann til 135 personer**.

**6. Spesielle saker året 2020**

**6.1 Solum frivillig-sentral.**

Menighetsrådet står som eier av Solum Frivillig-sentral som er tilknyttet Frivillig Norge. Menighetsrådet står som eier av sentralen og dette er en mulighet for Menighetsrådet å nå lenger ut enn til våre tradisjonelle tilhengere. Fra Menighetsrådet er Oddvar Linga (styreleder) og Linda Buchanan Welfler representanter i Frivilligsentralens styre.

Frivillig-sentralen støtter alt frivillig arbeid, rekrutterer flere frivillige og kan sette i gang egne tiltak i samarbeid med lokalmiljøet.

MR har etterlyst bedre kommunikasjon med styret i SMK og gleder seg over at det nå er etablert. Likeledes gleder også MR seg over at det nå er etablert et nytt styre med egne, engasjerte representanter fra de ulike områdene. Vi ser fram til at det igjen åpnes mulighet for å drive vanlig frivillig arbeid, uten alle Coronaens begrensninger. Og gleder oss til, i samarbeid med styret, å være med å skape et stort, variert og blomstrende frivillig arbeid igjen i våre områder.

**6.2 Utstyr i kirkene våre.**

Solum Menighetsråd (i sin tid) hadde flere saker knyttet til kirketekstiler som Menighetsutvalget nå har landet. Tre flotte og fargerike billedvev-tepper laget av Gunvor Thingstad Bøen er nå på plass i kirken. Solum bygdekvinnelag har samlet inn midler til bl.a lesepultklede og i år er arbeidet sluttført. Det er nå en flott lesepult i Solum kirke. Else Myhra Tovslid har vært sentral i dette arbeidet i samarbeid med bl.a Hallvard Ripegutu og Aashild Dalene. MR har nå sendt søknad til Bispedømmekontoret for godkjenning.

Det ble også kjøpt inn to glassplater til å legge på alteret for å spare de verdifulle alterdukene, som er brodert av flittige kvinner i de to menighetene.

**7. Litt om arbeidet fremover**

* Arbeidsglede i menigheten.

2020 var et krevende år for mange også for oss i menigheten. Vi har vært lite sammen og det kan være vanskelig å opprettholde engasjementet. Staben på kontoret har jobbet iherdig med å være en kirke i pandemien. De kirkelige handlingene har i stor grad vært opprettholdt selv om konfirmant-musikalen måtte avlyses. Samtidig har staben utvist stor kreativitet med å få Guds ord og sang og musikk ut til menigheten. Dette må vi i MR inspireres av.

 Barn og unge/konfirmanter må være 1. prioritet, men samtidig ønsker vi også å styrke gudstjenestelivet som er den sentrale “cellen” i menighetsbygging.

* Sang og musikk-livet må vi bare fortsette satsningen på. Menighetsrådet ønsket å oppnevne et Sang -og musikkutvalg når situasjonen i samfunnet normaliseres.

§9 i kirkeloven sier: *Menighetsrådet skal ha sin oppmerksomhet henvendt på alt som kan gjøres for å vekke og nære det kristelige liv i soknet, særlig at Guds ord kan bli rikelig forkynt, syke og døende betjent med det, døpte gis dåpsopplæring, barn og unge samlet om gode formål og legemlig og åndelig nød avhjulpet.*

Trosopplæring, konfirmantarbeid, sang og musikkliv og diakoni har stort potensial for å fremme det kristelige liv i våre menigheter. Vi håper og tror at våre samla ressurser i Kilebygda og Solum vil bidra til engasjement, økt aktivitet og åndelig vekst.

Tusen takk til alle engasjerte ansatte og frivillige medarbeidere på alle plan som gjør en stor innsats for Kilebygda og Solum menighet.

*Herren er vår oppdragsgiver.*

Kilebygda 3. mars 2021.

Åse Matre Dalene

Leder